
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 312 


15 Μαρτίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Χαρακτηρισμός Ιερού Ναού Αγίου Γεωργίου στην κοι¬ 
νότητα Λυκούδι, της επαρχίας Ελασσόνας, του Νο¬ 
μού Λαρίσης, ως μνημείου χρήζοντος ειδικής κρα¬ 
τικής προστασίας. 1 

Χαρακτηρισμός Ιερού Ναού Ευαγγελισμού της Θεο¬ 
τόκου στην κοινότητα Ευαγγελισμού, της επαρχίας 
Ελασσόνας του Νομού Λαρίσης, ως μνημείου χρή¬ 
ζοντος ειδικής κρατικής προστασίας. 2 

Χαρακτηρισμός Ιερού Ναού Αγίου Δημητρίου στην 
κοινότητα Κρυόβρυσης, της επαρχίας Ελασσόνας, 
του Νομού Λαρίσης, ως μνημείου χρήζοντος ειδι¬ 
κής κρατικής προστασίας. 3 

Χαρακτηρισμός Ιερού Ναού Αγίας Τριάδας στην κοι¬ 
νότητα Βαλανίδας, της επαρχίας Ελασσόνας, του 
Νομού Λαρίσης, ως μνημείου χρήζοντος ειδικής 

κρατικής προστασίας. 4 

Χαρακτηρισμός Ιερού Ναού Αγίας Παρασκευής στην 
κοινότητα Ευαγγελισμού, της επαρχίας Ελασσό¬ 
νας, του Νομού Λαρίσης, ως μνημείου χρήζοντος 

ειδικής κρατικής προστασίας. 5 

Χαρακτηρισμός Ιερού Ναού Αγίας Παρασκευής στην 
κοινότητα Σαρανταπόρου, της επαρχίας Ελασσό¬ 
νας, του Νομού Λαρίσης, ως μνημείου χρήζοντος 

ειδικής κρατικής προστασίας. 6 

Ψήφιση Ο.Ε.Υ. του Δημοτικού Παιδικού Σταθμού Μύ- 

ρινας Λήμνου. 7 

Σύσταση Ν.Π.Δ.Δ. στο Δήμο Κασσάνδρας με την επω¬ 
νυμία «Αθλητικός Οργανισμός Δήμου Κασσάν¬ 
δρας». 8 


Τροποποίηση της αριθ. 5972/1998 απόφασης, περί 
ορισμού εισηγητών και παροχής εξουσιοδοτικής 
υπογραφής «Με εντολή Γενικού Γραμματέα, απο¬ 
φάσεων, εγγράφων και άλλων πράξεων της Περι¬ 
φέρειας στο Γενικό Διευθυντή και στους Προϊστά¬ 
μενους των Δ/νσεων και τμημάτων των Υπηρεσιών 


της Περιφέρειας Κρήτης. 9 

Έγκριση του Οργανισμού Εσωτερικής Υπηρεσίας του 
Ν.Π. με την επωνυμία «Δημοτικός Παιδικός Σταθ¬ 
μός Δήμου Βαγίων» Ν. Βοιωτίας. 10 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Β1/Φ32/6413/187 (1) 

Χαρακτηρισμός Ιερού Ναού Αγίου Γεωργίου στην κοινό¬ 
τητα Λυκούδι, της επαρχίας Ελασσόνας, του Νομού 
Λαρίσης, ως μνημείου χρήζοντος ειδικής κρατικής 
προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠ ΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) «Περί μεταβίβασης αρμο¬ 
διοτήτων Υπουργού και δικαιώματος υπογραφής «Με 
Εντολή Υπουργού» στους Γεν. Γραμματέα, Ειδ. Γραμμα¬ 
τέα, Προϊστάμενους Δ/νσεων, Τμημάτων και Γραφείων 
του ΥΠΠΟ». 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Ταάρθρα 1 καιδτου Ν. 1469/50. 

4) Την ομόφωνη γνωμοδότηση του Τοπικού Συμβουλί¬ 
ου Μνημείων Θεσσαλίας, όπως αυτή διατυπώθηκε κατά 
την αριθμ. 107(θέμα 36)16.1.2002 Πράξη του, αποφασί¬ 
ζουμε: 

Χαρακτηρίζουμε τον Ιερό Ναό Αγίου Γεωργίου, που βρί¬ 
σκεται στην κοινότητα Λυκούδι, της επαρχίας Ελασσό¬ 
νας, νομού Λαρίσης, ως μνημείο χρήζον ειδικής κρατικής 
προστασίας, με ακτίνα προστασίας 50μ. περιμετρικά του 
ναού, επειδή αποτελεί χαρακτηριστικό δείγμα εκκλησια¬ 
στικής αρχιτεκτονικής των αρχών του 20ου αιώνα. 

Πρόκειται για μια μονόκλιτη βασιλική με ημικυκλική κόγ¬ 
χη στην ανατολική πλευρά. 

Εσωτερικά, από το αρχικό τέμπλο του ναού σώζεται το 
επιστήλιο, 15 εικονίδια του τέμπλου και μια δεσποτική ει¬ 
κόνα, οι οποίες χρονολογούνται στο α’ ήμισυ του 19ου αι¬ 
ώνα. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΓΔΑ/ΑΡΧ/Β1/Φ32/6419/189 (2) 

Χαρακτηρισμός Ιερού Ναού Ευαγγελισμού της Θεοτό¬ 
κου στην κοινότητα Ευαγγελισμού, της επαρχίας 
Ελασσόνας του Νομού Λαρίσης, ως μνημείου χρήζο- 
ντος ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β/16.1.92) «Περί μεταβίβασης αρ¬ 
μοδιοτήτων Υπουργού και δικαιώματος υπογραφής «Με 
Εντολή Υπουργού» στους Γεν. Γραμματέα, Ειδ. Γραμμα¬ 
τέα, Προϊστάμενους Δ/νσεων, Τμημάτων και Γραφείων 
του ΥΠΠΟ». 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Ταάρθρα 1 καιδτου Ν. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως αυτή διατυπώθηκε κατά την 
αριθμ. 107(θέμα 38) 16.1.2002 Πράξητου,αποφασίζουμε: 

Χαρακτηρίζουμε τον Ιερό Ναό του Ευαγγελισμού της 
Θεοτόκου, που βρίσκεται στην κοινότητα Ευαγγελισμού, 
της επαρχίας Ελασσόνας νομού Λαρίσης, ως μνημείο 
χρήζον ειδικής κρατικής προστασίας, με ακτίνα προστα¬ 
σίας 50μ. περιμετρικά του ναού, επειδή αποτελεί χαρα¬ 
κτηριστικό δείγμα εκκλησιαστικής αρχιτεκτονικής των 
αρχών του 20ου αιώνα. 

Πρόκειται για ένα σύνθετο σταυροειδή τετρακιόνιο ναό 
με τρούλλο και νάρθηκα - υπερώο στη δυτική πλευρά. 
Στην ιδιαίτερα επιμελημένη λιθοδομή του ναού, από πε¬ 
λεκητούς λίθους, παρεμβάλλονται τέσσερις ζώνες, με δι¬ 
πλή σειρά, πλίνθων. Η στέγη του ναού καλύπτεται με κε¬ 
ραμίδια γαλλικού τύπου. 

Τοιχογραφίες υπάρχουν μόνο στον τρούλλο του ναού 
και ορισμένες νεότερες στους πεσσούς. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΘ/ΓΔΑ/ΑΡΧ/Β1/Φ32/6406/192 (3) 

Χαρακτηρισμός Ιερού Ναού Αγίου Δημητρίου στην κοινό¬ 
τητα Κρυόβρυσης, της επαρχίας Ελασσόνας, του Νο¬ 
μού Λαρίσης, ως μνημείου χρήζοντος ειδικής κρατι¬ 
κής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β'/28.11.91 και ΦΕΚ 17/Β /16.1.92) «Περί μεταβίβασης αρ¬ 
μοδιοτήτων Υπουργού και δικαιώματος υπογραφής «Με 
Εντολή Υπουργού» στους Γεν. Γραμματέα, Ειδ. Γραμμα¬ 
τέα, Προϊστάμενους Δ/νσεων, Τμημάτων και Γραφείων 
του ΥΠΠΟ». 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Ταάρθρα 1 καιδτου Ν. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως αυτή διατυπώθηκε κατά την 
αριθμ. 107 (θέμα 34) 16.1.2002 Πράξητου, αποφασίζουμε: 


Χαρακτηρίζουμε τον Ιερό Ναό Αγίου Δημητρίου, που βρί¬ 
σκεται στην κοινότητα Κρυόβρυσης, της επαρχίας Ελασ¬ 
σόνας, νομού Λαρίσης, ως μνημείο χρήζον ειδικής κρατι¬ 
κής προστασίας, με ακτίνα προστασίας 50μ. περιμετρικά 
του ναού, επειδή αποτελεί χαρακτηριστικό δείγμα εκκλη¬ 
σιαστικής αρχιτεκτονικής του β’ ημίσεοςτου 19ου αιώνα. 

Πρόκειται για τρίκλιτη λιθόκτιστη βασιλική με νάρθηκα 
γυναικωνίτη στη δυτική πλευρά και δίριχτη στέγη από κε¬ 
ραμίδια ρωμαϊκού τύπου. 

Ο νάρθηκας χωρίζεται από τον κυρίως ναό με τοίχο στο 
ισόγειο και ξύλινο υπερώο με ημικυκλική προεξοχή και κα¬ 
φασωτά στον όροφο. 

Εσωτερικά ο ναός καλύπτεται με καμάρα στο μεσαίο 
κλίτος και είδος φουρνικών στα πλάγια κλίτη. 

Ο ζωγραφικός διάκοσμος του ναού χρονολογείται, βά¬ 
σει επιγραφής, στα 1904. Στο τέμπλο του ναού είναι προ¬ 
σαρμοσμένες εικόνες του 1883-4. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ32/6426/183 (4) 

Χαρακτηρισμός Ιερού Ναού Αγίας Τριάδας στην κοινότη¬ 
τα Βαλανίδας, της επαρχίας Ελασσόνας, του Νομού 
Λαρίσης, ως μνημείου χρήζοντος ειδικής κρατικής 
προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΘΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β'/16.1.92) «Περί μεταβίβασης αρ¬ 
μοδιοτήτων Υπουργού και δικαιώματος υπογραφής «Με 
Εντολή Υπουργού» στους Γεν. Γραμματέα, Ειδ. Γραμμα- 
τέα, Προϊστάμενους Δ/νσεων, Τμημάτων και Γραφείων 
του ΥΠΠΟ». 

2) Το άρθρο 52του Κ.Ν. 5351/32 «Περί Αρχαιοτήτων». 

3) Ταάρθρα 1 καιδτου Ν. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως αυτή διατυπώθηκε κατά την 
αριθμ. 107 (θέμα 47) 16.1.2002 Πράξητου, αποφασίζουμε: 

Χαρακτηρίζουμε τον Ιερό Ναό Αγίας Τριάδας, που βρί¬ 
σκεται στο χωριό Βαλανίδατης επαρχίας Ελασσόνας, νο¬ 
μού Λαρίσης, ως μνημείο χρήζον ειδικής κρατικής προ¬ 
στασίας, με ακτίνα προστασίας 50μ. περιμετρικά του να¬ 
ού, επειδή αποτελεί χαρακτηριστικό δείγμα εκκλησια¬ 
στικής αρχιτεκτονικής των αρχών του 19ου αιώνα. 

Πρόκειται για τρίκλιτη λιθόκτιστη βασιλική, κτισμένη το 
1860. Η δίριχτη, με αποτμήσεις στην ανατολική και δυτική 
πλευρά, στέγη του ναού, καλύπτεται με κεραμίδια ρωμαϊ¬ 
κού τύπου. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 








ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. ΥΠΠΟ/ΓΔΑ/ΑΡΧ/Β1/Φ32/6393/182 (5) 

Χαρακτηρισμός Ιερού Ναού Αγίας Παρασκευής στην κοι¬ 
νότητα Ευαγγελισμού, της επαρχίας Ελασσόνας, του 
Νομού Λαρίσης, ως μνημείου χρήζοντος ειδικής κρα¬ 
τικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β/16.1.92) «Περί μεταβίβασης αρ¬ 
μοδιοτήτων Υπουργού και δικαιώματος υπογραφής «Με 
Εντολή Υπουργού» στους Γεν. Γραμματέα, Ειδ. Γραμμα¬ 
τέα, Προϊστάμενους Δ/νσεων, Τμημάτων και Γραφείων 
του ΥΠΠΟ». 

2) Το άρθρο 52του Κ.Ν. 5351/32 «Περί Αρχαιοτήτων». 

3) Τα άρθρα 1 και 5 του Ν. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως αυτή διατυπώθηκε κατά την 
αριθμ. 107 (θέμα 39) 16.1.2002 Πράξη του, αποφασίζουμε: 

Χαρακτηρίζουμε τον Ιερό Ναό Αγίας Παρασκευής, που 
βρίσκεται στην κοινότητα Ευαγγελισμού, της επαρχίας 
Ελασσόνας, νομού Λαρίσης, ως μνημείο χρήζον ειδικής κρα¬ 
τικής προστασίας, με ακτίνα προστασίας 50μ. περιμετρικά 
του ναού, επειδή αποτελεί χαρακτηριστικό δείγμα εκκλησια¬ 
στικής αρχιτεκτονικής του β’ ημίσεωςτου 19ου αιώνα. 

Πρόκειται για μονόχωρο κτίσμα με δίρριχτη στέγη, που 
καλύπτεται με κεραμίδια γαλλικού τύπου. 

Στο εσωτερικό του ναού από το ζωγραφικό διάκοσμο 
σώζεται μόνο η παράσταση της Πλατυτέρας στην κεντρι¬ 
κή κόγχη του Ιερού Βήματος και η παράσταση της Απο¬ 
καθήλωσης στην κόγχη της Προθέσεως. Μία από τις ει¬ 
κόνες του απλού ξύλινου τέμπλου του ναού χρονολογεί¬ 
ται βάσει επιγραφής, στα 1873. Ανάλογης χρονολόγησης 
είναι και ο βημόθυρο. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ32/6398/196 ( 6 ) 

Χαρακτηρισμός Ιερού Ναού Αγίας Παρασκευής στην κοι¬ 
νότητα Σαρανταπόρου, της επαρχίας Ελασσόνας, του 
Νομού Λαρίσης, ως μνημείου χρήζοντος ειδικής κρα¬ 
τικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β/16-1-92) «Περί μεταβίβασης αρ¬ 
μοδιοτήτων Υπουργού και δικαιώματος υπογραφής «Με 
Εντολή Υπουργού» στους Γεν. Γραμματέα, Ειδ. Γραμμα¬ 
τέα, Προϊστάμενους Δ/νσεων, Τμημάτων και Γραφείων 
του ΥΠΠΟ». 

2) Το άρθρο 52του Κ.Ν. 5351/32 «Περί Αρχαιοτήτων». 

3) Τα άρθρα 1 και 5 του Ν. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως αυτή διατυπώθηκε κατά την 
αριθμ. 107 (Θέμα31) 16.1.2002 Πράξη του, αποφασίζουμε: 


Χαρακτηρίζουμε τον Ιερό Ναό Αγίας Παρασκευής, που 
βρίσκεται στην κοινότητα Σαραντανταπόρου, της επαρ¬ 
χίας Ελασσόνας, νομού Λαρίσης, ως μνημείο χρήζον ειδι¬ 
κής κρατικής προστασίας, με ακτίνα προστασίας 50μ. πε¬ 
ριμετρικά του ναού, επειδή αποτελεί χαρακτηριστικό 
δείγμα εκκλησιαστικής αρχιτεκτονικής του 19ου αιώνα. 

Πρόκειται για ένα μονόχωρο λιθόκτιστο ναό μικρών δια¬ 
στάσεων με δίρριχτη στέγη, που καλύπτεται με κεραμίδια 
γαλλικού τύπου. 

Ενδιαφέρον παρουσιάζει η εσωτερική διάρθρωση του 
ανατολικού τοίχου του I. Βήματος, όπου σχηματίζονται οι 
χαρακτηριστικές, για τους μικρών διαστάσεων ναούς της 
περιοχής, κόγχες. Στις κόγχες αυτές, η ανώτερη απόλη¬ 
ξη τους διαμορφώνεται σε οξυκόρυφη εσοχή. 

Από τις διατάξειςτης απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. 263 (7) 

Ψήφιση Ο.Ε.Υ. του Δημοτικού Παιδικού Σταθμού Μύρι- 
νας Λήμνου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις του άρθρου 12 του Ν. 2880/2001 «Πρό¬ 
γραμμα Πολιτεία για τη μεταρρύθμιση και τον εκσυγχρο¬ 
νισμό της Δημόσιας διοίκησης». 

3) Τις διατάξεις του Ν. 1188/81 όπως τροποποιήθηκαν 
και συμπληρώθηκαν μεταγενέστερα. 

4) Την αριθμ. 311/2001 απόφαση του Δ.Σ. Μυρίνας 
«Έγκριση Ο.Ε.Υ. Δημοτικού Παιδικού Σταθμού Μύρινας» 
όπως αυτός ψηφίστηκε με την αριθμ. 5/2001 απόφαση 
του Δ.Σ. του Δημοτικού Παιδικού Σταθμού Μυρίνας. 

5) Τη γνωμοδότηση του Υπηρεσιακού Συμβουλίου Δη¬ 
μοτικών ΚΑΙ Κοινοτικών Υπαλλήλων Ν. Λέσβου, σχετικά 
με την έγκριση του Ο.Ε.Υ. του Δημοτικού Παιδικού Σταθ¬ 
μού Μυρίνα , όπως αυτή διατυπώνεται στο αριθμ. 9/ 
24.1.2002 πρακτικό. 

Την αριθμ. 1264/17.7.98 (ΦΕΚ 801/Β/98) απόφαση του 
Γεν. Γραμμ. Περιφ. Βορ. Αιγαίου για μεταβίβαση δικαιώ¬ 
ματος υπογραφής, αποφασίζουμε: 

Εγκρίνουμε την 311/2001 απόφαση του Δ.Σ. του Δήμου 
Μυρίνας με την οποία ψηφίζεται ο Οργανισμός Εσωτερι¬ 
κής Υπηρεσίας του Δημοτικού Παιδικού Σταθμού Μυρί¬ 
νας, που έχει ως εξής: 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Βρεφονηπιακού Σταθμού 
Μύρινας, λειτουργούν σε επίπεδο Διεύθυνσης σύμφωνα 
με τη δυναμικότητα του Σταθμού, και της πράξης προ¬ 
σαρμογής του. 

Η Διεύθυνση Παιδικού Σταθμού αποτελείται από τα 
εξής Τμήματα: 

Α) Τμήμα Προσχολικής Αγωγής 

Β) Τμήμα Διοικητικού - Οικονομικού 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά γιατην 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα Π ροσχολικής Αγωγής επιμελείται την παροχή 
σύγχρονης προσχολικής αγωγής στα φιλοξενούμενα βρέ¬ 
φη και νήπια και συνεργασία με το προσωπικό του Σταθμού. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

• Το παιδαγωγικό υλικό και τον πάσης φύσεως εξοπλισμό 

• Τις απαραίτητες εργασίες για την επισκευή και συ¬ 
ντήρηση των κτιρίων 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Αναλαμβάνει τα καθήκοντα και τη Διαχείριση Διοικη¬ 
τικού - οικονομικού του Παιδικού Σταθμού. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου Τμήματος Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη/ νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Τμήματος Διοικητικού - 
Οικονομικού 

1. Είναι υπεύθυνος για την προμήθεια και τον έγκαιρο 


εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.τ.λ. του προσωπικού. 

4. Συνεργάζεται με τον Διευθυντή γιατην κατάρτιση του 
προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ 
Θέσεις μία (1) 

Βαθμός Δ' - Α' 

2. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Θέσεις μία (1) 

Βαθμός Δ' - Α' 

3. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΗΣ 
Θέσεις μία (1) 

Βαθμός Δ' - Α' 

4. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΟΣ 
Θέσεις Δύο (2) 

Βαθμός Δ' - Α' 

5. ΚΛΑΔΟΣ ΔΕ32 ΜΑΓΕΙΡΩΝ 
Θέσεις μία (1) 

Βαθμός Δ' - Α' 

6. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις δύο (2) 

Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 

Θέσεις μία (1) 

2. ΤΕ ΝΗΠΙΑΓΩΓΩΝ (προσωρινός) 

Θέσεις δύο (2) 

3. ΥΕ 14 ΜΑΓΕΙΡΩΝ 

Θέσεις μία (1)4. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις μία (1) 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 
Γ ΕΠΟΧΙΑΚΟ ΠΡΟΣΩΠΙΚΟ 
Θέσεις δύο (2) 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα μετιςδιατάξειςτου άρθρου 
35 Ν. 2646/1998. 

Άρθρο 7 

Προϊστάμενοι υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας ως προϊστάμενοι της Διεύθυνσης Παιδικού / 
Βρεφονηπιακού Σταθμού καθώς και του Τμήματος Προ¬ 
σχολικής Αγωγής επιλέγονται από τους κλάδους ΠΕ Νη¬ 
πιαγωγών (προσωρινός), ΤΕ Νηπιαγωγών (προσωρινός), 
ΤΕ Βρεφονηπιοκομίας καιΤΕ 9 Βρεφονηπιοκομίας. 

Μετά την κατάργηση των προσωποπαγών θέσεων 

προϊστάμενοι κρίνονται κατ’ αποκλειστικότητα υπάλλη¬ 
λοι του κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού ορίζεται ο εκάστοτε Διευθυντής του Παιδικού Σταθ¬ 
μού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης, και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανήλικωντέκνων, έγκυες γυναίκες, τόπος διαμονής κ.λ.π.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους ή κωλύματος από τον κα¬ 
τά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Άρθρο 10 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δημοτικού Παι¬ 
δικού Σταθμού Μυρίνας ύψους 32.000.000.δρχ. ή ευρώ 
99.910,49 για το έτος 2002 και για καθένα από τα επόμε¬ 
να έτη το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μύρινα, 19 Φεβρουάριου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Π. ΣΕΡΑΪΔΗΣ 
-♦- 

Αριθ. 9772 (8) 

Σύσταση Ν.Π.Δ.Δ. στο Δήμο Κασσάνδρας με την επωνυ¬ 
μία «Αθλητικός Οργανισμός Δήμου Κασσάνδρας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του αρθρ. 203 του Π.Δ. 410/1995. 

2. Τηναρ. 110/2001 απόφαση του Δημοτικού Συμβουλίου 
του Δήμου Κασσάνδρας για σύσταση Ν.Π.Δ.Δ. στο Δήμο 
Κασσάνδρας με την επωνυμία «Αθλητικός Οργανισμός 
Δήμου Κασσάνδρας». 


3. Τις διατάξεις του αρθρ. 14 του Ν. 2880/2001. 

4. Την αρ. πρ. 5631/26.7.2000 (ΦΕΚ 1339/Β/2000) από¬ 
φαση του Γ ενικού Γ ραμματέα Περιφέρειας Κεντρικής Μα¬ 
κεδονίας «Ορισμός εισηγητών και Μεταβίβαση εξουσίας 
υπογραφής «Με εντολή Γ ενικού Γ ραμματέα» στους Προϊ¬ 
σταμένους Διευθύνσεων και Προϊστ. Τμημάτων και Γρα¬ 
φείων των υπηρεσιών της Περιφέρειας», αποφασίζουμε: 

Άρθρο 1 
Ίδρυση 

Συνίσταται στο Δήμο Κασσάνδρας Δημοτικό Νομικό 
Πρόσωπο Δημοσίου Δικαίου με την επωνυμία «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΚΑΣΣΑΝΔΡΑΣ» το οποίο διέ- 
πεται από τις διατάξεις του άρθρου 203 του Π.Δ. 
410/1995 και τις εκάστοτε ισχύουσες διατάξεις για τα νο¬ 
μικά πρόσωπα δημοσίου δικαίου. Στο νομικό αυτό πρό¬ 
σωπο συγχωνεύεται, σύμφωνα με το άρθρο 14 του Ν. 
2880/2001 με το οποίο προστίθεται άρθρο 26Α στο Π.Δ. 
410/1995, το μέχρι σήμερα λειτουργούν νομικό πρόσωπο 
με την επωνυμία 

1. «Εθνικό Στάδιο Κασσάνδρας» 

το οποίο καταργείται και παύει να υφίσταται πλέον ως 
αυθύπαρκτο και αυθυπόστατο νομικά πρόσωπα. 

Ο σκοπός που υπηρετούσετο νομικό αυτό πρόσωπο κα¬ 
λύπτεται ήδη από το νέο νομικό πρόσωπο. 

Άρθρο 2 
Σκοποί 

Σκοποί του Νομικού Προσώπου ορίζονται οι κάτωθι: 

1. Αξιοποίηση των εγκαταστάσεων, των υποδομών και 
γενικότερα της κινητής και ακίνητης περιουσίας των ως 
άνω συγχωνευθέντων νομικών προσώπων καθώς και 
όλωντων υπολοίπων αθλητικών εγκαταστάσεων που ανή¬ 
κουν ήδη στο Δήμο Κασσάνδρας και βρίσκονται είτε στην 
έδρα του Δήμου είτε στα Δημοτικά Διαμερίσματα, προς 
όφελος της νεολαίας και γενικότερα των κατοίκωντου ευ¬ 
ρύτερου Δήμου Κασσάνδρας. Αξιοποίηση επίσης κάθε 
εγκατάστασης ή άλλου περιουσιακού στοιχείου αποκτή¬ 
σει στο μέλλον το παρόν νομικό πρόσωπο. 

2. Συντήρηση και βελτίωση των υφισταμένων σήμερα 
εγκαταστάσεων. 

3. Επιδίωξη κατασκευής και νέων αθλητικών εγκατα¬ 
στάσεων καθώς και άλλων χώρων άσκησης και ψυχαγω¬ 
γίας στο Δήμο Κασσάνδρας. 

4. Υποστήριξη με όλα τα μέσα κάθε προσπάθειας για 
την ανάπτυξη και την πρόοδο του τοπικού αθλητισμού. 

5. Εκμετάλλευση των εγκαταστάσεων με την παραχώ¬ 
ρηση της χρήσης τους σε φυσικά και νομικά πρόσωπα 
έναντι ανταλλάγματος. 

6. Δημιουργία οργανωμένου αθλητικού κέντρου με σκο¬ 
πό την προσέλκυση συλλόγων, σωματείων και εθνικών 
ομάδων (ομαδικών και ατομικών αθλημάτων), για την τέ¬ 
λεση αγώνων και την συστηματική προετοιμασία αυτών. 
Το αθλητικό κέντρο επιδιώκεται να περιλαμβάνει πέραν 
των αθλητικών και άλλες κτιριακές εγκαταστάσεις για τη 
διαμονή, τη διατροφή και γενικότερα την άρτια φιλοξενία 
των αθλητών 

7. Η διοργάνωση αθλητικών εκδηλώσεων, ομιλιών, επι¬ 
στημονικών συναντήσεων και λοιπών δραστηριοτήτων 
που σχετίζονται με τον αθλητισμό και τη νεολαία. 

8. Η λειτουργία τμημάτων άθλησης που θα απευθύνο¬ 
νται σε συγκεκριμένες ομάδες κατοίκων του ευρύτερου 
Δήμου. 

Άρθρο 3 

Μέσα για την επίτευξη των σκοπών 

Γιατην επίτευξη των σκοπών αυτών θα χρησιμοποιηθούν 
όλα τα πρόσφορα και ενδεικνυόμενα μέσα κυρίως δε: 

1. Η αξιοποίηση των επιχορηγήσεων, των εν γένει εσό¬ 
δων καθώς και της λοιπής κινητής και ακίνητης περιου¬ 
σίας του. 

2. Η διαχείριση των εγκαταστάσεων κατά τρόπο που να 
εξασφαλίζεται η απρόσκοπτη χρησιμοποίηση τους από 
τους κατοίκους του Δήμου αλλά ταυτόχρονα και η λει¬ 
τουργική και οικονομική τους αυτοτέλεια. 

3. Η σύναψη συμβάσεων κάθε είδους με φυσικά και νο¬ 
μικά πρόσωπα για την εξυπηρέτηση των σκοπών του. 

4. Η πρόσληψη προσωπικού μόνιμου και έκτακτου για 
τη φύλαξη, συντήρηση και εν γένει αξιοποίηση των εγκα- 
ταστάσεών του. 

5. Η συμμετοχή, σύμφωνα με το νόμο, σεπρογράμματα 
δραστηριότητες και λοιπές δράσεις που συνάδουν και 
εξυπηρετούν τους στόχους του. 

6. Η συνεργασία με φορείς της τοπικής κοινωνίας αλλά 
και με πρόσωπα, φορείς, οργανισμούς και ενώσεις προ¬ 
σώπων πέραν των ορίων του Δήμου που επιδιώκουν τους 
ίδιους σκοπούς ή που δύνανται να εξυπηρετήσουν τους 
σκοπούς του νομικού προσώπου. 

Άρθρο 4 

Περιουσία του Νομικού Προσώπου 

Το Νομικό Πρόσωπο διαθέτει ιδία περιουσία η οποία πε¬ 
ριλαμβάνει την κυριότητα και κάθε άλλο εμπράγματο δικαί¬ 
ωμα επί του συνόλου των κινητών και ακινήτων πραγμάτων 
τα οποία μεταβιβάζονται σύμφωνα με την παρ. 2 του νέου 
άρθρου 26 Ατού Π.Δ. 410/1995 σ’ αυτό. Η πλήρης απογρα- 
φή όλωντων κινητών και ακινήτωνπου περιέχονται στην κυ¬ 
ριότητα του νέου Νομικού Προσώπου θαδιενεργηθείεντός 
εξαμήνου από την έναρξη ισχύος του άρθρου 14 παρ. του 
Ν. 2880/30.1.2001. Είναι επίσης δυνατόν να αποκτήσει στο 
μέλλον και άλλα περιουσιακά στοιχεία από δωρεά κληρο¬ 
νομιά, κληροδοσία, ανταλλαγή, αγοράή άλλη αιτία σύμφω¬ 
να πάντα με τις διατάξεις του νόμου περί του τρόπου λει¬ 
τουργίας των νομικών προσώπων δημοσίου δικαίου. 

Άρθρο 5 
Πόροι 

Πόρους του Νομικού Προσώπου αποτελούν: 

1. Τα έσοδα που προέρχονται από τις δραστηριότητές 
του καθώς και από τις υπηρεσίες που θα παρέχει σε τρί¬ 
τους. 

2. Πάσης φύσεως χορηγίες, δωρεές, κληροδοτήματα, 
ενισχύσεις και πιστώσεις από φορείς του δημοσίου και 
ιδιωτικού τομέα καθώς και από φυσικά πρόσωπα. 

3. Επιχορηγήσεις από την Κεντρική Διοίκηση, την Τοπι¬ 
κή Αυτοδιοίκηση και από φορείς της Ευρωπαϊκής Ένω¬ 
σης ή άλλους εθνικούς ή διεθνείς Οργανισμούς. 

4. Επιχορηγήσεις από το Δήμο Κασσάνδρας. 

5. Εισπράξεις από τη διοργάνωση από τη συμμετοχή σε 
διάφορες εκδηλώσεις καθώς και έσοδα από την αξιοποί¬ 
ηση της περιουσίας του. 

Άρθρο 6 
Έδρα 

Έδρα του Νομικού Προσώπου ορίζεται ο Δήμος Κασ¬ 
σάνδρας και συγκεκριμένα το κτίριο του Δημαρχείου 
Κασσάνδρας. 


Άρθρο 7 

Διοίκηση του νομικού προσώπου 

Η διοίκηση του Νομικού Προσώπου ασκείται από το Δη¬ 
μοτικό Συμβούλιο το οποίο εκπροσωπείται νόμιμα ενώ¬ 
πιον παντός Δικαστηρίου, Δημόσιας Αρχής και Υπηρε¬ 
σίας από τον Πρόεδρό του. 

Το Διοικητικό Συμβούλιο είναι επταμελές και αποτελείται 
από τον Δήμαρχο, ως Πρόεδρό του, απότρεις δημοτικούς 
συμβούλους και από τρεις δημότες ή κατοίκους του διευ- 
ρυμένου Δήμου Κασσάνδρας. Οι δημότες ή κάτοικοι που 
συμμετέχουν στο Διοικητικό Συμβούλιο επιλέγονται μετα¬ 
ξύ των εχόντων ανάλογη επαγγελματική, κοινωνική ή αθλη¬ 
τική δράση ή ειδικές γνώσεις στο χώρο του αθλητισμού. 

Το Διοικητικό Συμβούλιο συνεδριάζει τακτικά μία φορά 
το μήνα και έκτακτα εάν το ζητήσουν εγγράφως τρία του¬ 
λάχιστον μέλη του ή μετά από απόφαση του Δημοτικού 
Συμβουλίου. Οι αποφάσεις του λαμβάνονται με απλή 
πλειοψηφία των παρισταμένων μελών (50%-1). Το συμ¬ 
βούλιο συνεδριάζει σε απαρτία ότανπαρευρίσκονταιτου- 
λάχιστον 5 μέλη του. 

Τα μέλη του Διοικητικού Συμβουλίου ορίζονται με από¬ 
φαση του Δημοτικού Συμβουλίου. Με την ίδια απόφαση 
ορίζονται και τα αναπληρωματικάτους μέλη. Ένας έκτων 
λοιπών μελών του Διοικητικού Συμβουλίου ορίζεται Αντι¬ 
πρόεδρος και αναπληρώνει τον Πρόεδρο όταν αυτός κω¬ 
λύεται ή απουσιάζει. 

Το Διοικητικό Συμβούλιο δύναται με απόφαση του να 
ορίζει επιτροπές αποτελούμενες από κατοίκους του ευ¬ 
ρύτερου Δήμου, με σκοπό την καλύτερη και αποτελεσμα¬ 
τικότερη λειτουργία του νομικού προσώπου. 

Άρθρο 8 

Θητεία του Διοικητικού Συμβουλίου 

Το Διοικητικό Συμβούλιο έχει διετή θητεία και λήγει πά¬ 
ντοτε με την εγκατάσταση του νέου συμβουλίου. 

Άρθρο 9 

Κανονισμός λειτουργίας 

Με απόφαση του Δημοτικού συμβουλίου που λαμβάνε- 
ται σύμφωνα με το άρθρο 26Α παρ. 5 του Π.Δ. 410/1995 
καθορίζεται ο κανονισμός λειτουργίας με βάση τον οποίο 
λειτουργεί και διοικείταιτο Νομικό Πρόσωπο. 

Με την απόφαση αυτή δεν προκαλείται δαπάνη εις βά¬ 
ρος του Προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 3 Δεκεμβρίου 2001 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘ. ΣΑΡΗΓΙΑΝΝΗΣ 

-♦- 

Αριθ. ΟΙΚ. 3990 (9) 

Τροποποίηση της αριθ. 5972/1998 απόφασης, περί ορι¬ 
σμού εισηγητών και παροχής εξουσιοδοτικής υπογρα¬ 
φής «Με εντολή Γ ενικού Γ ραμματέα, αποφάσεων, εγ¬ 
γράφων και άλλων πράξεων της Περιφέρειας στο Γενι¬ 
κό Διευθυντή και στους Προϊστάμενους των Δ/νσεων 
καιτμημάτωντων Υπηρεσιώντης Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α. Του άρθρου 1 (παρ. 2 εδαφ. 10) του Ν. 2503/ 97 «Δι- 

οίκηση, Οργάνωση, στελέχωση της Περιφέρειας, ρύθμι¬ 
ση θεμάτων για την Τοπική Αυτοδ/ση και άλλες διατάξεις. 

β. Του Ν. 2910/2001 «Είσοδος και παραμονή αλλοδα¬ 
πών στην Ελληνική Επικράτεια, Κτίση της Ελληνικής Ιθα¬ 
γένειας με Πολιτογράφηση και άλλες διατάξεις. 

γ. Του Ν. 3200/ 55 σε συνδυασμό με αυτές του Π.Δ. 
532/70. 

δ. Του Ν. 301/76 «περί δημοσιευόμενης ύλης στην εφη¬ 
μερίδα της Κυβέρνησης». 

2. Την αριθ. 5972/13.8.98 απόφαση μας (ΦΕΚ 446/ 
19.4.2001) περί ορισμού εισηγητών και μεταβίβαση εξου¬ 
σίας υπογραφής «Με εντολή Γ ενικού Γ ραμματέα» απο¬ 
φάσεων, εγγράφων και άλλων πράξεων στον Γενικό Διευ¬ 
θυντή, στους Προϊστάμενους των Δ/νσεων και Προϊστά¬ 
μενους Γραφείων των Υπηρεσιών της Περιφέρειας 
Κρήτης, όπως τροποποιήθηκε μεταξύ άλλων αποφάσεων 
μας και με την αριθ. 20577/00/28.6.2001 όμοια μας. 

3. Την ανάγκη τροποποίησης της παραπάνω απόφασης 
κατά το μέρος που αφορά την αρμοδιότητα υπογραφής 
αποφάσεων για την χορήγηση και ανανέωση των αδειών 
παραμονής αλλοδαπών στη χώρα μας, με σκοπό την τα¬ 
χύτερη εξυπηρέτηση των πολιτών. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

α. Τροποποιούμε την αριθ. 5972/13.8.98 απόφασή μας 
όπως αυτή έχει τροποποιηθεί με την αριθ. 20577/00/ 
28.6.2001 όμοιά μας και συγκεκριμένα τις περιπτώσεις 1 
(20) και 2(16) της παραγράφου α της τελευταίας απόφα¬ 
σης μας, ως εξής: 

« 20. Ανάκληση άδειας παραμονής αλλοδαπού στην χώ¬ 
ρα μας, που έχει εκδοθεί ή ανανεωθεί από την Περιφέρεια 
μας με βάση τις διατάξεις του Ν. 2910/2001.» 

«16. Ο έλεγχος αποφάσεων συλλογικών οργάνων των 
Ο.Τ.Α., που αφορούν στην έγκριση πραγματοποίησης οι- 
ωνδήποτε δαπανών μέχρι ποσού 12.120 Ε και στη διάθε¬ 
ση της σχετικής πίστωσης, ανεξάρτητα αν αυτή διατίθε¬ 
ται ύστερα από την τροποποίηση ή μη του οικείου προϋ¬ 
πολογισμού.» 

β. Ορίζουμε η απόφαση αυτή να ισχύει από την ημερο¬ 
μηνία υπογραφής. 

Κατά τα λοιπά εξακολουθεί να ισχύει η αριθ. 5972/1998 
απόφασή μας όπως έχει τροποποιηθεί και συμπληρωθεί 
μέχρι σήμερα με την προαναφερόμενη και με άλλες όμοι¬ 
ες αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 19 Φεβρουάριου 2002 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 930 (10) 

Έγκριση του Οργανισμού Εσωτερικής Υπηρεσίας του 
Ν.Π. με την επωνυμία «Δημοτικός Παιδικός Σταθμός 
Δήμου Βαγίων» Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 82/2000 απόφαση του Δημοτικού Συμβουλίου 
Βαγίων, που επικυρώθηκε με την 11659/3.10.2000 από¬ 
φαση της Δ/ντριας Τοπικής Αυτ/σης και Δ/σης Ν. Βοιω¬ 


τίας, με την οποία συστήθηκετο Νομικό Πρόσωπο με την 
επωνυμία «Παιδικός Σταθμός Δήμου Βαγίων». 

2. Τις διατάξεις του άρθρου 203 του Π.Δ. 410/95, περί 
δημοτικών και κοινοτικών Νομικών Προσώπων. 

3. Τις διατάξεις του άρθρου 12 του Ν. 2880/2001 (ΦΕΚ 
9/2Α/30.1.2001) «Πρόγραμμα Πολιτεία για τη μεταρύθμι- 
ση και τον εκσυγχρονισμό της Δημόσιας Διοίκησης και 
άλλες διατάξεις». 

4. Τις διατάξεις του άρθρου 9 του Ν. 2503/97 (ΦΕΚ 
107/1997 2Α) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

5. Τις διατάξεις του άρθρου 12τουΝ. 1188/81 «Περίκυ- 
ρώσεως του Κώδικα περί κατάστασης Προσωπικού Ορ¬ 
γανισμών Τοπικής Αυτοδιοίκησης», όπως αυτό αντικατα- 
στάθηκε από τις όμοιες της παρ. 5 του άρθρου 8 του Ν. 
2307/95 «Προσαρμογή νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

6. Τις διατάξεις του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης», όπως ισχύει με τις τροποποιήσεις του. 

7. Την 130/2001 απόφαση του Δημοτικού Συμβουλίου 
Βαγίων, με την οποία εγκρίθηκε η 13/2001 απόφαση του 
Διοικητικού Συμβουλίου του Ν.Π. με την επωνυμία «Παιδι¬ 
κός Σταθμός Δήμου Βαγίων», που ψηφίστηκε ο Οργανι¬ 
σμός Εσωτερικής Υπηρεσίας του. 

8. Την 109/2001 σύμφωνη γνωμοδότηση του Υπηρεσια¬ 
κού Συμβουλίου, του άρθρου 8 του Ν. 2307/95, Ν. Βοιω¬ 
τίας. 

9. Την 5921/9.9.1997, (ΦΕΚ832/Β/97) απόφαση της Πε¬ 
ριφέρειας Στερεός Ελλάδας «Περί μεταβίβασης δικαιώ¬ 
ματος υπογραφής, με εντολή Γενικού Γραμματέα Περι¬ 
φέρειας», αποφασίζουμε: 

Εγκρίνουμε την 103/2001 απόφαση του Δημοτικού Συμ¬ 
βουλίου Βαγίων, με την οποία εγκρίθηκε η 13/2001 από¬ 
φαση του Διοικητικού Συμβουλίου του Νομικού Προσώ¬ 
που με την επωνυμία «Παιδικός Σταθμός Δ. Βαγίων», που 
ψηφίστηκε ο Οργανισμός Εσωτερικής Υπηρεσίας του, 
όπως παρακάτω: 

Άρθρο 1 

Διάρθρωση Υπηρεσιών 

Οι υπηρεσίες του Παιδικού Σταθμού Δήμου Βαγίων λει¬ 
τουργούν σε επίπεδο Αυτοτελούς Γ ραφείου, σύμφωνα με 
τη δυναμικότητα του Σταθμού και τη συστατική πράξη 
προσαρμογής του. 

Άρθρο 2 

Αρμοδιότητες Αυτοτελούς Γ ραφείου 

1 .Η εποπτεία, ο συντονισμός και γενικά η εύρυθμη λει¬ 
τουργία του Σταθμού, σύμφωνα με τον ισχύοντα κανονι¬ 
σμό. 

2. Η κατεύθυνση του παιδαγωγικού έργου και η επιμέ¬ 
λεια για την παροχή σύγχρονης προσχολικής αγωγής, 
στα φιλοξενούμενα νήπια. 

3. Η επιμέλεια των παντός είδους διοικητικών και οικο¬ 
νομικών εργασιών Σταθμού. 

Άρθρο 3 

Καθήκοντα προϊσταμένου Γ ραφείου 

1. Εποπτεύει, συντονίζει και κατευθύνει το παιδαγωγικό 
έργο των τμημάτων. 

2. Είναι αρμόδιος για την εύρυθμη λειτουργία του Σταθ¬ 
μού. 

3. Εισηγείται στο Δ.Σ., κάθε θέμα που αφορά τη λει¬ 
τουργία, το προσωπικό, τους γονείς και την υλικοτεχνική 
υποδομή του Σταθμού. 

4. Είναι υπεύθυνος για τη τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού, 
ώστε να μην δημιουργούνται λειτουργικά προβλήματα 
στο Σταθμό. 

5. Είναι υπεύθυνος για τις συγκεντρώσεις του προσωπι¬ 
κού και των γονέων. 

6. Είναι υπεύθυνος για την προμήθεια και τον έγκαιρο 
εφοδιασμό του Σταθμού, με τα αναγκαία τρόφιμα και λοι¬ 
πά υλικά. 

7. Καταρτίζει τον προϋπολογισμό -απολογισμό του Ν.Π. 

8. Εποπτεύει το προσωπικό για τη σωστή εκτέλεση των 
καθηκόντωντου. 

9. Επιμελείται την εκκαθάριση και πληρωμή κάθε δαπά¬ 
νης και μισθολογικών καταστάσεων. 

10. Τηρεί τα απαραίτητα βιβλία και τη σφραγίδα του 
Σταθμού. 

11. Συνεργάζεται αρμονικά με το προσωπικό, για να δια¬ 
σφαλιστεί η εύρυθμη λειτουργία και η επίτευξη των σκο¬ 
πών του Σταθμού. 

Άρθρο 4 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

ΜΟΝΙΜΟ ΠΡΟΣΩΠΙΚΟ 

Α. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 
ΚΛΑΔΟΣ ΘΕΣΕΙΣ ΒΑΘΜΟΣ 

ΠΕ Νηπιαγωγών 1 Δ'-Α' 

Σύνολο 1 

Β. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
ΚΛΑΔΟΣ ΘΕΣΕΙΣ ΒΑΘΜΟΣ 

ΤΕ9 Βρεφονηπιοκομίας* 2 Δ'-Α' 

Σύνολο 2 

Γ. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
ΚΛΑΔΟΣ ΘΕΣΕΙΣ ΒΑΘΜΟΣ 

ΔΕΙ Διοικητικού - Λογιστικού 1 Δ'-Α' 

Σύνολο 1 

Δ. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 
ΚΛΑΔΟΣ ΘΕΣΕΙΣ ΒΑΘΜΟΣ 

ΥΕ14 Βοηθητικού Προσωπικού 

Μαγείρων* 1 Ε'-Β' 

ΥΕ16 Προσωπικού Καθαριότητας 1 Ε'-Β' 

Σύνολο 2 

* ΥΕ Βοηθητικού Προσωπικού Μαγείρων (μία θέση) και 
ΤΕ9 Βρεφονηπιοκοκμίας (μία θέση), είναι το τακτικό 
προσωπικό, προσωποπαγώνθέσεων. 


ΕΠΟΧΙΚΟ ΠΡΟΣΩΠΙΚΟ 

ΚΛΑΔΟΣ ΘΕΣΕΙΣ 

ΤΕ9 Βρεφονηπιοκομίας 1 

ΥΕ 14 ή 16 Βοηθητικό Π ροσωπικό 1 

Σύνολο 2 


Άρθρο 5 

Καθήκοντα Υπαλλήλου Διοικητικού - Οικονομικού 
Ο Υπάλληλος κλάδου ΔΕΙ, εκτελεί τις προμήθειες του 


Σταθμού, μετά αναγκαία τρόφιμα και λοιπά υλικά, για την 
εύρυθμη λειτουργία του, σε συνεργασία με τον Προϊστά¬ 
μενο. 

Είναι υπεύθυνος για την πληρωμή και εκκαθάριση κάθε 
δαπάνης και εκδίδει τα σχετικά εντάλματα πληρωμών. 

Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση των μισθών, επιδο¬ 
μάτων, προσαυξήσεων κ.λπ. Συντάσσει τον προϋπολογι¬ 
σμό, τον απολογισμό και ισολογισμό του Σταθμού, σε συ¬ 
νεργασία με τον Προϊστάμενο. Τηρεί όλα τα οικονομικά 
και λογιστικά βιβλία. 

Άρθρο 6 

Θέσεις Προϊσταμένων 

Ο Προϊστάμενος επιλέγεται από τους εξής κλάδους 
Π.Ε. ή Τ.Ε ή ΔΕ και σύμφωνα με τις διατάξεις του άρθρου 
36 του Ν. 2190/94. Τον Προϊστάμενο που απουσιάζει, ή 
κωλύεται αναπληρώνει στα καθήκοντά του ο ανώτερος 
κατά βαθμό υπάλληλος, που υπηρετεί στην οργανική μο¬ 
νάδα και εφόσον ο κλάδος στον οποίο ανήκει προορίζεται 
για κατάληψη θέσης προϊσταμένου. Ο προϊστάμενος ορί¬ 
ζεται με απόφαση του Προέδρου του Δ.Σ. και κρίνεται από 
το Υπηρεσιακό Συμβούλιο. 

Άρθρο 7 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 8 

Οι προβλεπόμενες από τον παρόντα Ο.Ε.Υ. θέσεις, κα¬ 
τά κλάδο, καλύπτουν όλους τους εργαζόμενους στο 
Ν.Π.Δ.Δ., ανεξαρτήτως σχέσεως εργασίας, καθώς και 
ορισμένο επιπλέον αριθμό θέσεων, για την κάλυψη των 
υφιστάμενων και μελλοντικών αναγκών, των υπηρεσιών 
του Ν.Π.Δ.Δ. 

Κάθε άλλη λεπτομέρεια λειτουργίαςτων υπηρεσιών, μη 
προβλεπόμενη από τον παρόντα οργανισμό, ρυθμίζεται 
με τον κανονισμό λειτουργίας του Ν.Π.Δ.Δ. 

Άρθρο 9 

Από την ψήφιση του παραπάνω Οργανισμού Εσωτερι¬ 
κής Υπηρεσίας, προκαλείται δαπάνη, σε βάρος του ποϋ- 
πολογισμού του οικονομικού έτους 2002, ο ποιος ενι- 
σχύεται από τους ΚΑΠ, τροφεία κ.λπ., ύψους 30.000.000 
δρχ. περίπου, εφ’ όσον προσληφθούν όλοι. Για τα επόμε¬ 
να οικονομικά έτη, το ύψος της δαπάνης δεν μπορεί να 
προσδιοριστεί. 

Η παρούσα να δημοσιευθεί στην εφημερίδα της Κυβερ- 
νήσεως. 

Λιβαδειά, 11 Φεβρουάριου 2002 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




